GiliGold/VAD_KnessetCorpus huggingface dataset:
יצחק זוכמן: אנחנו מפעילים היום חברות בקרה שבודקות את האומדנים אחרי תכנון ולא לפני תכנון, בודקות את כל התהליכים, ומאשרים את ביצוע הפרוייקטים רק אחרי שאנחנו יודעים שהפרוייקט מוכן לביצוע ושהאומדן שלו נבדק.
יצחק זוכמן: ברוב הפרוייקטים שבוצעו בשיטה הזאת כמעט ולא היו לנו חריגות.
רחל חלבי: ואז, מפרסמים את זה לקבלן אחד ב-100 מליון.
יצחק זוכמן: אין לזה קשר.
אודי סודרי: יש בחלל החדר איזו שהיא הנחה שאני לא יודע מה מקורה, אבל אשמח לבוא עם הנתונים למי שרוצה.
אודי סודרי: החריגות הן לא פונקציה של גודל ההתקשרות.
אודי סודרי: אנחנו לקחנו את המכרזים הבעייתיים ביותר של רכבת ישראל, שלצערי מסיבות שזוכמן אמר יש גם את החריגות הגדולות ביותר, ובחנו את החריגה מחתימת החוזה לעומת הסכום שהקבלן קיבל בסופו של דבר.
אודי סודרי: גם פרוייקטים שחולקו בין 10 ו-15 קבלנים הגיעו לחריגות ענק.
אודי סודרי: כמו שציין יצחק זוכמן, מה שחשוב הוא לבצע אל"ף - תכנון כמו שצריך, ובי"ת - לתקצב את הפרוייקט כשהוא בשל והבקרות המתאימות.
אודי סודרי: זו לא שאלה של גודל המכרז.
אודי סודרי: אדוני חבר-הכנסת, אני אשמח להראות לך.
ישראל חסון: אודי, תהליך הבקרה שלך על התמחור - אני מבין שהיום מע"צ מנהלת את זה בצורה - - -
דובר: אתה מתווכח עם בנק ישראל.
דובר: לא מע"צ מנהל את זה.
ישראל חסון: אתה עוד לא שמעת את השאלה.
ישראל חסון: אודי, היום, מע"צ מפעילה חברה שבוחנת את כל ההתחשבנות מול הקבלנים המבצעים - נכון?
איתן שפרון: מה שמר זוכמן דיבר זה לא מע"צ מפעילה.
איתן שפרון: זה האוצר ומשרד התחבורה מפעיל- - -
ישראל חסון: מה שאני שואל עכשיו.
ישראל חסון: אני שואל עכשיו.
נחמיה קינד: יש שני רבדים.
נחמיה קינד: יש רובד אחד שזה מה שאתה אומר, ויש רובד שני שזה מה - - -
ישראל חסון: חבר'ה, אני מבין את ההבדל בין שניהם.
ישראל חסון: אני לא מדבר על מה שמר זוכמן מדבר.
ישראל חסון: אני אומר לכם שאני יודע את זה, ובגלל זה לא שאלתי כי אני יודע שהעסק הזה עובד כיאות.
ישראל חסון: אני שואל עכשיו על רמת ההתחשבנות בתוך מע"צ מול הקבלנים.
ישראל חסון: האם היא מפעילה חברת בקרה שבוחנת את ההתחשבנויות?
ישראל חסון: איך קוראים לה?
דובר: "שבח".
איתן שפרון: בין היתר יש חברה אחת שעושה את הדבר הזה.
ישראל חסון: האם קוראים לה "שבח"?
איתן שפרון: כן.
ישראל חסון: מהי שיטת התשלום ל"שבח"?
איתן שפרון: אני לא מכיר את פרטי החוזה.
ישראל חסון: כדאי שתבדקו את עצמכם.
ישראל חסון: תבדקו מה הם המחירים שמדינת ישראל משלמת לחברה בלי מכרז, ותבואו ותגידו לנו פה.
יעקב גנות: מה זאת אומרת "בלי מכרז"?
ישראל חסון: זאת אומרת, בלי מכרז.
דובר: חשוב להגיד שמדינת ישראל ומע"צ- - -
ישראל חסון: כדי שמר גנות יידע, ואתה ידידי, ולא אשתף אותם פה באהבה - אני אומר לך שאני חושב שאנחנו מדברים על עשרות מליונים, ותקנו אותי אם אני טועה.
חמד עמאר: אני חושב שאתה מדבר דברים כבדים מאד.
חמד עמאר: בדיון כזה, צריך להתבצע דיון על הנושא, דיון מעמיק.
חמד עמאר: לא יכול להיות שנזרוק דברים לחלל האויר, כך שאנחנו מאשימים אנשים בדברים קשים מאד.
חמד עמאר: הם לא נכונים.
ישראל חסון: חבר-הכנסת עמאר, אני יכול לשאול אותך שאלה?
ישראל חסון: איזה איש אני האשמתי?
חמד עמאר: אתה האשמת את מע"צ.
חמד עמאר: אתה מאשים את מע"צ.
ישראל חסון: האם מע"צ זה איש?
ישראל חסון: אם מע"צ זה איש, אז בסדר.
חמד עמאר: אני חושב שמע"צ צריכה להיות מוכנה לנושא.
ישראל חסון: האם אני האשמתי?
חמד עמאר: למען הגילוי הנאות, אני אומר שעבדתי במע"צ ואני מכיר את כל הדברים שאתה מדבר עליהם.
ישראל חסון: אני שואל אותך שאלה: אני האשמתי?
חמד עמאר: אני חושב שאתה אומר דברים קשים מאד.
ישראל חסון: המציאות היא קשה.
חמד עמאר: חשוב מאד שנקיים דיון פתוח על הנושא, כדי שנוכל לדעת ולקבל את כל הדברים.
איתן שפרון: אני רוצה להתייחס לנושא האומדן - - -
אופיר אקוניס: מנכ"ל משרד התחבורה, תסכם בבקשה.
יעקב גנות: אני עובד שנה עם מע"צ, והתוצאות - ויושבים פה אנשי משרד האוצר - הן תוצאות טובות.
יעקב גנות: אנחנו העברנו עכשיו הרבה מאד פרוייקטים מגופים אחרים, מפני שאנחנו משוכנעים שהם מסוגלים להוציא את הפרוייקטים האלה.
יעקב גנות: אם יש טענות, ויכולות להיות טענות נגד משרד התחבורה, נגד משרד הכלכלה וגם נגד כל אחד - אנחנו שומעים ובודקים.
יעקב גנות: אבל, ברמה העקרונית, מדובר בחברה שהלוואי ויהיו לנו הרבה חברות תשתית ביצוע כמו מע"צ.
יעקב גנות: אם יש איזה שהוא משהו, אנחנו נשב עם איתן ונבדוק.
יעקב גנות: זו פעם ראשונה ששמעתי את השם הזה.
יעקב גנות: אין לי ספק שחברה שמקבלת כסף קיבלה את העבודה הזאת במסגרת מכרזית.
יעקב גנות: נבדוק את הנושא הזה.
אופיר אקוניס: גברתי, האם רצית לומר משהו?
אופיר אקוניס: הציגי את עצמך.
רחל חלבי: אני סיגל חלבי, חברת נשיאות בהתאחדות הקבלנים.
רחל חלבי: בבעלותי חברה לגישור ותשתית.
רחל חלבי: החברה שלי הוקמה ב-1953 ובנתה חצי ממדינת ישראל, כולל את הכור הגרעיני בדימונה וקו צינור נפט אילת.
אופיר אקוניס: היא הוקמה על ידייך ב-1953?
אופיר אקוניס: היא לא הוקמה על ידך כמובן.
אופיר אקוניס: את נראית לי צעירה.
רחל חלבי: היא הוקמה על-ידי אבי ודודי.
רחל חלבי: זה היה מגרש המשחקים שלי.
אופיר אקוניס: תני קרדיט לאביך ולדודך.
רחל חלבי: אני קבלן בית של רכבת ישראל.
רחל חלבי: נמצא פה איליה, שהיה סמנכ"ל ברכבת ישראל, והוא בטח יעיד--
אופיר אקוניס: האם אתה לא עובד ברכבת היום?
אופיר אקוניס: אני זוכר אותך מרכבת ישראל.
איליה וולקוב: לא.
איליה וולקוב: אני עובד ברכבת הקלה בתל-אביב, ב-MTS.
איליה וולקוב: אני מייצג פה את MTS, אבל לידי נמצא נציג רכבת ישראל.
רחל חלבי: --על מצבי כקבלן במדינה שבונה ומפרנס עשרות ומאות אנשים ברחבי הארץ.
רחל חלבי: אנחנו מגיעים היום למצב, שבגלל השיטה שבה מפורסמים המכרזים במדינת ישראל, אני נפלטת מהמשחק.
רחל חלבי: אני נכנסתי לפעילות בהתאחדות הקבלנים בעקבות זה.
רחל חלבי: לא יכול להיות שרכבת ישראל, היות ואני קבלן של רכבת, תוציא קו רכבת מקריית-גת לבאר-שבע בעלות של 100 מליון שקל לקבלן אחד.
רחל חלבי: כל פעם שמעתי את התירוצים ההנדסיים, ואין דבר כזה.
רחל חלבי: אין בעיה ואין מניעה הנדסית להוציא ולחלק את הפרוייקטים האלה לארבעה קבלנים; כל קבלן יעשה מקטע במימון של 25 מליון שקל.
רחל חלבי: יש לנו באגף כ-400 קבלנים מהסוג שלי, והקבלנים האלה משוועים לעבודה.
רחל חלבי: אני לא מצליחה להבין מה הופך את הפרוייקטים האלה למגה-פרוייקטים: החיבור הכלכלי?
רחל חלבי: החיבור ההנדסי?
רחל חלבי: עד לרגע זה לא קיבלתי תשובות.
רחל חלבי: אבל, מבדיקות שאני ערכתי בזמנו מול הרכבת, נאמר לי במפורש שמדובר בנוחיות; הרכבת תוציא את המכרז לגוף אחד.
רחל חלבי: הם לא צריכים להתמודד עם כל כך הרבה מהנדסים, עם משרדי פיקוח.
רחל חלבי: יש להם קבלן אחד, והוא ישבור את הראש.
רחל חלבי: אתם שוכחים רק דבר אחד.
רחל חלבי: הקבלן הזה, שזוכה במכרז, לא בהכרח נמצא ממש בשטח.
רחל חלבי: אני יכולה להגיד לכם לגבי כל החברות הגדולות, ואני והחברה שלי בניתי חצי מהגשרים במדינת ישראל, שבחמש השנים האחרונות לא קיבלתי אף פנייה מחברה מגה-פרוייקטים לבוא ולבצע להם כקבלן משנה פרוייקט ועבודה, מפני שהם לוקחים כל מיני קבוצות עבודה.
רחל חלבי: הם לא בודקים דה-פקטו אם הם אלה שמבצעים.
רחל חלבי: מה שקורה הוא שחברות כמוני לא מסוגלות: לא להגיע למכרזים ולא לבצע, וככל שחולף הזמן אני מתרחקת.
רחל חלבי: עכשיו, השיטה כשלה, בגלל שחברות שזכו בפרוייקטים של 100 מליון ומעלה 3 ו-4 חודשים אחר כך פשטו רגל.
רחל חלבי: זה מוכח, וזה קרה.
רחל חלבי: את מדינת ישראל בנו בחלוקה שווה.
רחל חלבי: הולך לצאת המכרז של עיר הבה"דים.
רחל חלבי: בעיניי, זו שערוריה איומה.
רחל חלבי: אני לא מבינה למה קבלן, שחי בדימונה ויש לו שני טרקטורים והוא עובד לפרנסתו, לא יכול לעשות מגרש חניה של ארבעה דונמים.
רחל חלבי: לו המדינה תפרסם מכרזים - ישתתפו קבלנים ויעשו את העבודות.
רחל חלבי: אנחנו הבנו שאתם רוצים מימון.
רחל חלבי: אתם לא רוצים קבלנים.
רחל חלבי: אנחנו לא בנקים.
רחל חלבי: כל קבלן מסווג לפי הרמה שלו, ויש לו limit של מימון, ואי-אפשר לעבור את זה.
רחל חלבי: גם חברות המגה האלה, שאתם מגדלים, 3 עד 7 דורות במדינה, נופלות אחת אחרי השנייה, ואז מגדלים עוד אחת שגם היא תיפול.
רחל חלבי: I rest my case.
אופיר אקוניס: בבקשה, אתה תהיה אחרון הדוברים.
דוד שחף: אני מהתאחדות הקבלנים.
דוד שחף: קודם כל, אני שמח על הדיון הזה, כי אני חושב שנאמרו פה היום אמירות שבקושי שמענו אותן בעבר.
דוד שחף: לא מזמן מהתאחדות, כולל אני ואילן שהוא סגן הנשיא, היינו אצל גנות ובאמת הצגנו את הבעיות שאנחנו חושבים שהן משפיעות.
דוד שחף: האינטרס הוא משותף שפרוייקט ייצא בזמן, בתקציב ובאיכות שמקובלת על שני הצדדים.
דוד שחף: ישבנו אתם, וניסו להבין מה הם הגורמים שגורמים לזה שלא.
דוד שחף: מה ששמענו כאן היום, וגם שמענו זאת בפגישה אצל גנות, הוא שיש ראייה אחרת.
דוד שחף: שמענו את זה לפני כמה ימים גם ממנכ"ל הרכבת.
דוד שחף: לדעתי, ההישג של הישיבה הזאת הוא זה שיש פה איזה כיוון שאומרים: "בוא ולא נשים את כל הביצים בסל אחד, ונעשה תמהיל של פרוייקטים".
דוד שחף: לא צריך שכל הפרוייקטים יהיו של 800 מליון או מיליארד ומשהו, אלא צריכים להיות פרוייקטים גדולים ויש קבלנים גדולים וטובים, וגם הם חברים בהתאחדות, ואני מייצג גם אותם, ויש קבלנים בינוניים ויש קבלנים קטנים.
דוד שחף: אפשר לתת בחלוקה נכונה.
דוד שחף: אני חושב שהדו"ח של בנק ישראל הוא כן נכון.
דוד שחף: אם יש לך בעיה עם הדו"ח של בנק ישראל, נא תסתכל על דו"ח מבקר המדינה.
דובר: לא אמרתי שיש בעיה עם הדו"ח.
דוד שחף: נא תסתכלו גם על דו"ח מבקר המדינה, שם הוא גם מתייחס.
דוד שחף: אם אתה רוצה, אצטט לך מטבלאות על עלויות עם חברת "נתיבי אילון".
דובר: כל מה שאמרתי שאפשר - - -
אופיר אקוניס: השמחה הזאת היא בוועדה לענייני ביקורת המדינה.
אופיר אקוניס: הוועדה הזאת לא עוסקת בדו"חות מבקר המדינה.
דוד שחף: אוקיי.
דוד שחף: שם יש התייחסות גם לעלויות וכו'.
דוד שחף: אני אומר שמה שחשוב הוא דבר כזה: זה תמיד נכון בפרוייקטים לא לשים את כל הביצים בסל אחד, לא ליצור מצב שהשיטה, אם היא תמשיך, תגרום לשחיקה של קבלנים.
דוד שחף: הנקודה שהעלה חבר-הכנסת ישראל חסון בסוף - ואני מחזק את דעתו - היא דרישות סף לא סבירות.
דוד שחף: אם היום אפילו מע"צ פרסם מכרז באזור נתניה ומבקש הון עצמי של 20 מליון שקל על פרוייקט של 200 מליון שקל, אני לא מבין למה צריך דבר כזה.
דוד שחף: מע"צ דורשת שהוא יהיה קבלן מוכר על-ידי הממשלה, וכשקבלן מוכר על-ידי ממשלה נבדקים הדו"חות הכספיים.
דוד שחף: אם יש לו תעודה של קבלן, למה צריך 20 מליון שקל הון עצמי?
דוד שחף: הדבר הזה לא ברור לנו.
אופיר אקוניס: חברים, אני מאד מודה לכם.
אופיר אקוניס: אנחנו הבנו.
אופיר אקוניס: אני חושב ששמענו ולמדנו כמה דברים בדיון הזה.
אופיר אקוניס: קודם כל, אני מוכרח לציין לטובה ולחיוב את משרד התחבורה ומע"צ שהחליטו לפצל פרוייקטים למקטעי ביצוע על-ידי מספר חברות, על מנת לשתף בפרוייקטים חברות רבות ככל שניתן.
אופיר אקוניס: בזה בדיוק אנחנו עוסקים פה בוועדה הזאת - במגוון ענק של נושאים וגם בנושא הזה.
אופיר אקוניס: אנחנו באמת מברכים אתכם, גם את המנכ"ל וגם את נציג מע"צ, ואנחנו רק דורשים ממשרד התחבורה וממע"צ גם לפקח על הפרוייקטים ולעשות ככל יכולתם כדי למנוע ככל הניתן מצב שבו העלויות הסופיות של הפרוייקטים גבוהות מהתקציב הראשוני ומשך הזמן שלהם ארוך ממה שמתוכנן.
אופיר אקוניס: אני לא יודע מתי בדיוק נקבע את הדיון, אבל יהיה פה דיון סטטוס, וכל הנוכחים שהגיעו לכאן מוזמנים, על ביצוע והתקדמות הביצוע של הפרוייקטים של מה שנקרא: המיזם הענק של הממשלה, של נתיבי ישראל.
אופיר אקוניס: שלום.
אופיר אקוניס: אנחנו מכינים לקריאה השנייה והשלישית את הצעת החוק לתיקון פקודת התעבורה (מס' 95) (נתיב לתחבורה ציבורית), התש"ע-2010, של חברי הכנסת יריב לוין ואורי מקלב.
אופיר אקוניס: הודעתי בישיבה הקודמת שלא נקיים את הישיבה הזאת ללא נוכחותו של המשנה למנכ"ל משרד התחבורה והבטיחות בדרכים, מר אלכס לנגר, שההצעה הזאת עוסקת כמעט ישירות בו ובתפקידו הנוכחי.
אלכס לנגר: תודה רבה.
אופיר אקוניס: היית צריך להיות כאן בישיבה הקודמת כי הצעת החוק עוסקת בך.
אופיר אקוניס: אגב, הודעתי למציעים שלא אמשיך לקדם את ההצעה הזאת כל עוד לא תהיה נוכח כאן בישיבות, כי עלו כאן שאלות רבות ובעיות רבות.
אופיר אקוניס: זאת חקיקה לא פשוטה.
אופיר אקוניס: אני מבין מן היועצת המשפטית לוועדה שבשעה 10:00, לפני כשעתיים, בעודנו דנים בדרמות או בטרגדיות אחרות שהתרחשו בחדר הזה היום – זאת כבר ישיבה הרביעית או החמישית שלנו היום, והיד עוד נטויה – הגיע נוסח חדש של הצעת החוק.
אתי בנדלר: הנוסח עדיין לא הגיע אליי.
אופיר אקוניס: אני שואל את הממשלה למה מגיע נוסח חדש או מתוקן או משודרג או משופץ רק שעתיים לפני הדיון?
יערה למברגר: אני מבקשת להוסיף שאלה.
יערה למברגר: אפילו לא ראיתי את הנוסח הזה שעתיים לפני הישיבה.
יערה למברגר: נודע לי עליו רק עכשיו, כאשר הגעתי לכאן.
אתי בנדלר: גם אני לא ראיתי אותו.
אתי בנדלר: נאמר לי שנשלח אליי.
אתי בנדלר: עד לרגע זה לא ראיתי אותו.
יערה למברגר: הייתי על-יד שולחני לפני שעתיים ולא נשלח אליי נוסח חדש.
יערה למברגר: נודע לי על קיומו של נוסח חדש רק עכשיו בתחילת הדיון.
יערה למברגר: אני כמובן לא יכולה להעיר על נוסח שלא ראיתי מעולם.
אופיר אקוניס: שמענו את עמדת משרד המשפטים שלא ראה את הנוסח.
אופיר אקוניס: האם המציע ראה את הנוסח?
אופיר אקוניס: המציע לא ראה את הנוסח.
אופיר אקוניס: אף אחד לא ראה את הנוסח.
יהודה בר-אור: גם מי שמדובר עליו לא ראה את הנוסח.
אופיר אקוניס: היא הנותנת.
יריב לוין: נעשה הפרדה.
יריב לוין: רבותי, התיאום מבחינת המהות נעשה והגענו בסך הכול, לפחות מול משרד התחבורה, להבנות.
יריב לוין: אני אומר את זה גם למר אלכס לנגר וגם לעו"ד חוה ראובני.
יריב לוין: יש בינינו באמת שיתוף פעולה מצוין ויש לנו עזרה עצומה מיושב-ראש הוועדה ומצוות הוועדה, שלמרות העומס העצום שמוטל עליהם מפנים לנו זמן כדי שנוכל לקדם את הדברים.
יריב לוין: אבל נורא קשה לעבוד כך.
יריב לוין: התחושה היא כמעט של חליבת החומר.
יריב לוין: הנייר הזה, אני מניח שהוא נייר מצוין, אבל הוא היה צריך להיות מונח לפני שבוע.
חוה ראובני: חבל שהטענות מופנות אליי.
חוה ראובני: מר לנגר יוכל להסביר למה העברתי את הנוסח רק היום.
אופיר אקוניס: עו"ד ראובני, חבר הכנסת לוין נמצא ברשות דיבור, ואת מייד אחריו.
יריב לוין: אני לא מפנה טענות.
יריב לוין: העומס בוועדת הכלכלה עצום.
יריב לוין: נקבע תאריך לדיון מתוך רצון וכוונה אמיתית לסיים היום את הכנת הצעת החוק, על מנת שנוכל לסיים את הקריאה השנייה והשלישית לפני סוף המושב.
יריב לוין: זה אינטרס של משרד התחבורה, לא פחות משלי, בשיתוף פעולה מלא.
יריב לוין: אני פיניתי זמן והקדשתי מאמץ.
יריב לוין: הגיעו אליי גם מר אלכס לנגר וגם מר יהודה בר-אור וערכנו ישיבה לפני שבועיים כדי לסגור את כל הקצוות ולראות שהכול מוסדר.
יריב לוין: ברמה העובדתית – ואני לא פוסק כאן מי אשם ולמה זה קרה: אתם מבחינתי גוף אחד, אתם לא עומדים כל אחד בפני עצמו.
יריב לוין: בשורה התחתונה, הנוסח חולק לנו רק ברגע זה ואינני יודע איך נצליח להתקדם.
יריב לוין: באים אנשי משרד המשפטים ואומרים שהם בכלל לא יודעים ולא היו בסוד הדברים, הנייר הזה לא הובא לידיעתם.
יריב לוין: חבל, פשוט חבל.
אופיר אקוניס: אני מודיע שהתייעצתי עם שר התחבורה והבטיחות בדרכים בסוף השבוע.
אופיר אקוניס: הוא ביקש שכל הסמכויות שניתנות למפקח על התעבורה והחלטותיו יהיו באישורו של השר.
אופיר אקוניס: הדבר הזה לא מופיע כאן.
אופיר אקוניס: אני מבקש שייכתב בפרוטוקול ששוחחתי עם שר התחבורה והבטיחות בדרכים והוא ביקש שההחלטה על הנתיבים תהיה באישורו.
אופיר אקוניס: שר התחבורה איננו פקיד.
אופיר אקוניס: הוא נבחר ציבור, והוא שומר על האינטרס הציבורי.
אלכס לנגר: יש בנוסח שלנו משהו דומה.
אופיר אקוניס: לא די בנוסח דומה.
אופיר אקוניס: נתבקש שזה יהיה "באישור שר התחבורה והבטיחות בדרכים".
חוה ראובני: לצערי נודע לי לראשונה שיש נוסח חדש ומתוקן רק אתמול בשעה 8:30 בבוקר.
חוה ראובני: כאשר ראיתי אותו התברר לי שנעשה תיקון נוסח על גבי הנוסח שהיה מצע לדיון הקודם, ולא על הנוסח שעבר בקריאה הראשונה.
חוה ראובני: נערך בירור הלוך וחזור במשרד והתברר שזאת היתה תקלה.
חוה ראובני: רק היום בשעה 9:45 קיבלתי נוסח מוסכם, אחרי שעבדתי ושלחתי הערות, ומייד במהירות המרבית ביותר השתדלנו לשלוח את הנוסח החדש לכל מי שאפשר, כדי שהנוסח יהיה מונח על השולחן.
לאה ורון: הוועדה מכירה את עבודתך הטובה.
חוה ראובני: על החלטת שר התחבורה אני שומעת ברגע זה לראשונה.
אופיר אקוניס: גברת ראובני, אם אינני טועה יכולה מנהלת הוועדה להוציא עשרות פרוטוקולים שבהם כיושב-ראש הוועדה שיבחתי את פועלך, באמת, ואני אומר את זה לא מן השפה אל החוץ.
אופיר אקוניס: למדתי להכיר את פועלה המרהיב של עו"ד ראובני.
אופיר אקוניס: אני מצטער לשמוע את הדברים שאמרת.
אופיר אקוניס: באשר לעדכון שלי, למען ההגינות, גם חבר הכנסת לוין לא שמע לפני כן על שיחתי עם שר התחבורה, אבל הוא מבקש לכלול את האישור שלו בנוסח הזה.
אופיר אקוניס: אני סבור שהאינטרס הציבורי בהחלט גובר כאן על כל דבר אחר.
אופיר אקוניס: שר התחבורה לצורך החוק הזה הוא מייצג הציבור, כפי שנבחר על-ידי הכנסת ואחר-כך על-ידי הממשלה.
אופיר אקוניס: אני מנסה להבין, חבר הכנסת לוין והיועצת המשפטית לוועדה, מה אתם מציעים לעשות.
אלכס לנגר: שני משפטים.
אלכס לנגר: קודם כול, אני מתנצל על שסדרת אי-הבנות הביאה אותנו לכדי כך שרק הבוקר שלחנו נוסח מתוקן, ועל הבסיס של הנוסח העדכני ולא על בסיס נוסח קודם, כפי שהיה קודם.
אלכס לנגר: היתה איזו טעות שלא נתגלתה.
אלכס לנגר: אני באמת מתנצל.
אלכס לנגר: צר לי על כך שבעתיים כי באמת הוועדה מפנה את זמנה ואת האנרגיות שלה והרצון הטוב שלה ואין לי מילת ביקורת אחת להגיד.
אלכס לנגר: אני סבור שיש באמת שיתוף פעולה מדהים.
אלכס לנגר: לגבי הנוסח האחרון שאנו מציעים כאן, באחד הסעיפים כאן – גם בלי ששמעתי את שר התחבורה, הוא לא אמר את זה לי – כתוב כדלקמן: "המפקח הארצי על התעבורה ידווח לשר התחבורה על ייעוד של נתיבים לנתיבי תחבורה ציבורית 30 ימים לפני ביצועם".
אופיר אקוניס: זה הוכנס בעקבות הערה שלי.
אופיר אקוניס: עכשיו שינינו את זה, מבקשים שהשר, שהוא נבחר הציבור, יאשר את הנתיבים.
אתי בנדלר: אני מצטערת לומר שעד לדקה זאת לא קיבלתי את הנוסח המוצע החדש, לא אני ולא עו"ד ניר ימין.
אתי בנדלר: אשמח מאוד לקבל את הנוסח.
אתי בנדלר: דבר שני, אני מבקשת בכל זאת להפנות את תשומת לבם של נציגי משרד התחבורה והבטיחות בדרכים שזה לא פעם ראשונה שאנו מקבלים נוסחים.
אתי בנדלר: אחת משתיים: או שתעבירו לנו עקרונות ואנחנו נראה כיצד לנסח אותם, או שתעבירו נוסחים שנבדקו גם בלשכה המשפטית.
אתי בנדלר: אני מבקשת להבהיר, לא מדובר כאן על אחווה של משפטנים שדואגים זה לזה.
אתי בנדלר: מדובר כאן על דבר מאוד-מאוד פשוט: יש חקיקה, והחקיקה צריכה להיות קוהרנטית.
אתי בנדלר: לא ייתכן שסעיף אחד יסתור סעיף אחר, ולא ייתכן שסעיף אחד ישתמש במטבעות לשון שונות לחלוטין ממה שנאמר בסעיפים אחרים.
אתי בנדלר: לכן יש צורך שעין מקצועית, שבקיאה בהליכי חקיקה, תעבור על הנוסח.
אתי בנדלר: אם פעם אחר פעם בכנסת הזאת אנו מקבלים נוסחים שלא עברו את ביקורת הלשכה המשפטית, נוצרות כאן בעיות ובזבוז זמן של הוועדה לאחר מכן.
אתי בנדלר: אני לא אמורה לבדוק את הצעות משרד התחבורה והבטיחות בדרכים, אם הן מתיישבות עם חקיקה אחרת של משרד התחבורה.
אתי בנדלר: את זה אני עושה בשלב מתקדם הרבה יותר.
אתי בנדלר: לכן אני מבקשת מאוד לשים לב, לקבוע נוהל עבודה ראוי לצורך העניין הזה.
אתי בנדלר: אני מניחה שאעיר ככל שאצליח לשלוף הערות מן המותן במהלך הישיבה.
אופיר אקוניס: אומרים נציגי החברות הרבות שיושבים כאן שגם הם לא ראו את הנוסח.
אופיר אקוניס: גם הם צריכים ללמוד אותו.
אופיר אקוניס: הנוסח היה צריך להיות מופץ כמעין תסקיר, בוודאי בראש ובראשונה בתיאום בתוך משרד התחבורה – אם אינני טועה זה הדבר הבסיסי ביותר – ולאחר מכן לחברי הכנסת לוין ומקלב המציעים, ובמקביל לייעוץ המשפטי של הוועדה ולמשרד המשפטים.
אופיר אקוניס: אני מוכן לשים את עצמי אחרון, אין לי שום בעיה.
אתי בנדלר: אולי גם למשרד האוצר.
אופיר אקוניס: ואפילו אחרי הנציגים שהם בעצם שישתמשו בנתיבים המהירים.
אופיר אקוניס: אני ממש לא חשוב כאן ולכן אני מוחל על כבודי.
אתי בנדלר: וגם מרכז השלטון המקומי, כי זה ישפיע בוודאי על כל התנהלות התחבורה בתחומי הרשויות המקומיות.
אתי בנדלר: הם מיוצגים כאן?
אתי בנדלר: יש כאן נציגים של מרכז השלטון המקומי?
אופיר אקוניס: כולם נמצאים – נציגי "אגד" ו"דן" והמסיעים והמוניות ומוניות השירות וכדומה.
בן בדרי: אני מצטרף לבקשה, שהנוסח החדש המוצע יעבור לידינו, כדי שנוכל לעיין בו ולראות במה מדובר.
בן בדרי: יש לנו 'בטן מלאה' על כל נושא הנתיבים לתחבורה ציבורית.
בן בדרי: יש כאן תאגידים עם מאות משפחות שמונעים מהם להיכנס לנתיבים לתחבורה ציבורית ונותנים עדיפות ברורה לחברות האוטובוסים על פני מוניות השירות.
בן בדרי: מפלים אותנו כאן לרעה.
בן בדרי: אנחנו רוצים לראות את נוסח הצעת החוק ובוודאי יהיה לנו מה להעיר עליו.
קרני צדקיהו: אני מצטרף להצעה של מר בן בדרי.
קרני צדקיהו: גם אנחנו לא ראינו את הנוסח.
קרני צדקיהו: כל הזמן רוצים להוציא אותנו מן הנתיבים הציבוריים.
קרני צדקיהו: אנחנו מבקשים שהיכן שאוטובוס נוסע גם מונית תוכל לנסוע.
קרני צדקיהו: זה כל העניין.
קרני צדקיהו: אין לי בעיה עם הנוסח הזה, הנוסח לא מעניין אותי.
קרני צדקיהו: מה שמעניין אותנו, שניסע בנתיבים ציבוריים.
קרני צדקיהו: היכן שאוטובוס נוסע – מונית וקו שירות ייסעו.
קרני צדקיהו: אין הבדל, אי אפשר להפריד בין שניהם.
קרני צדקיהו: תודה.
אופיר אקוניס: חבר הכנסת יריב לוין, מה אתה מציע?
יריב לוין: אני לא רואה מה יש להציע.
יריב לוין: אם כולם רוצים לראות את הנוסח המוצע, אין זה סוד שאני רוצה לסיים את הליכי החקיקה אבל אי אפשר לסיים את הדיון בצורה הזאת, למען האמת.
יריב לוין: נצטרך לנעול את הישיבה, אני לא רואה ברירה.
אתי בנדלר: אולי נשמע הערות כלליות, אם יש, בכל זאת.
אופיר אקוניס: אנחנו רוצים לקרוא את הנוסח, וכך גם נציגי המוניות וגם חברות האוטובוסים וחברות המסיעים ומשרד המשפטים והייעוץ המשפטי של הכנסת והמציע.
אופיר אקוניס: לכן אני מציע, חבר הכנסת לוין, אעשה מאמץ עילאי, לא מינורי, לקבוע ישיבה בהקדם.
אופיר אקוניס: אני לא יודע כמה זמן יוותר לנו.
אתי בנדלר: אני כבר מודיעה שכך וכך, גם אם יתקיים דיון בשבוע הבא לא אספיק להניח את הצעת החוק לקריאה שנייה ושלישית לפני היציאה לפגרה.
אתי בנדלר: יש לנו עוד כל-כך הרבה חומר, וזאת הצעת חוק מורכבת, לא הצעת חוק של שתיים-שלוש שורות, ועדיין לא התחלנו להכין אותה לקריאה השנייה והשלישית.
אתי בנדלר: תהיה המון עבודה.
אתי בנדלר: לא אצליח.
אתי בנדלר: אני מתנצלת מראש.
אופיר אקוניס: אני מבקש לשאול את יושב-ראש ועדת הכנסת, בהנחה שבספט
אופיר אקוניס: מבר יש ימי עבודה מועטים, אני שואל באמת בזהירות כי אני לא רוצה להתחייב גם על עובדי הבית וגם עלינו באופן כללי, אבל אולי נוכל להכין את הצעת החוק בזמן הפגרה.
אופיר אקוניס: לא באוגוסט.
אופיר אקוניס: אני מדבר על ספטמבר, שהוא חודש עבודה קצר מאוד השנה.
אתי בנדלר: אני מדברת דווקא על אוגוסט ולא על ספטמבר.
אופיר אקוניס: אני מדבר על ספטמבר כחודש שחוזרים בו פחות או יותר לכ-5 ימי עבודה, אם אינני טועה.
יריב לוין: השאלה אחרת.
יריב לוין: האם יש אפשרות לדון בשבוע הבא וההנחה תהיה במהלך הפגרה?
אתי בנדלר: מבחינתי זה אפשרי.
אתי בנדלר: לדון, בוודאי אפשר.
יריב לוין: נדמה לי שזה המתווה, שנוכל לאשר את הצעת החוק לקריאה שנייה ושלישית ובמהלך הפגרה יוכן הנוסח.
יריב לוין: נראה לי שזאת הדרך היחידה.
אתי בנדלר: במהלך הפגרה או מייד בפתיחת כנס החורף של הכנסת.
אופיר אקוניס: אני מודה מאוד ליושב-ראש ועדת הכנסת.
אופיר אקוניס: קיבלנו את המתווה שלך.
יצחק וקנין: אנחנו ממשיכים בהצעת חוק הטיס, התש"ע-2010.
יצחק וקנין: רננה, האם יש לנו חובות משבועות קודמים, או שסיימנו את כולם?
רננה שחר: בסעיף 125 אנחנו מבקשים לאשר עכשיו שני סעיפים שלא אושרו, לאור תיקון סעיף 64 ו-65.
רננה שחר: אבל, מעבר לכך, אנחנו בסעיף 125(ב) להצעת החוק בפסקה (33).
רננה שחר: אני מבקשת לחזור לפסקאות (26) שדילגנו עליהן בעקבות זה שסעיף 64 ו-65 עדיין היה פתוח.
לאה ורון: אנחנו מבקשים שמהישיבות הבאות אתם תפיצו את זה.
רננה שחר: אנחנו מפיצים אותו בכל מקרה, ומהישיבות הבאות אנחנו גם נביא איתנו נוסחים.
רננה שחר: אם כן, אנחנו רוצים לחזור לסעיף 125(ב) פסקה (26) שלא אושרה בפעם הקודמת, אני מבקשת לתקן טיפה את הנוסח ממה שהוגש, ותיכף אומר.
רננה שחר: אני אקרא את סעיף 126 פסקה (26).
רננה שחר: "מי שהפעיל כלי טיס כשכלי הטיס אינו במצב כשיר לטיסה, או בניגוד למגבלות ההפעלה שבספר הטיסה" - אני מבקשת למחוק את המילים בספר התחזוקה - "או במסמך אחר שקבע השר, בניגוד להוראות סעיף 64(א)", וצריך להוסיף: ו-(א1).
רננה שחר: אחר כך אני מבקשת להוסיף פסקה (26א) שאינה מופיעה לפניכם: "מפעיל אווירי שהפעיל כלי טיס בניגוד למגבלות ההפעלה שבספר התחזוקה, או במסמך מתאים אחר שנקבע לפי סעיף60(ב)(4), בניגוד להוראות סעיף 60(ב1).
יצחק וקנין: אני אצביע על פסקה (26).
יצחק וקנין: רבותי, מי בעד?
יצחק וקנין: אדוני, האם רצית להעיר משהו?
יובל לוטן: אני מבקש להעיר שאנחנו שומעים את זה עכשיו בפעם הראשונה, ואנחנו בעצם לא יודעים כי זה מפנה אותנו לסעיפים אחרים.
איתי עצמון: זאת התאמה לנוסח שאושר בוועדה בישיבה הקודמת.
איתי עצמון: אין שום חדש בנוסח.
יצחק וקנין: אם תהיה לכם הערה בעתיד, אנחנו נפתח.
יצחק וקנין: ה צ ב ע ה בעד – 1 נגד – אין נמנעים – אין פסקה (26), כולל התיקונים שהוקראו, אושרה.
יצחק וקנין: הסעיפים אושרו, כולל התיקונים שהוקראו.
רננה שחר: אנחנו מבקשים לעבור לפסקה (28).
רננה שחר: "מי שהפעיל כלי טיס בלא ציוד תעופתי או ציוד אחר הקשור להפעלת כלי הטיס שקבע השר לפי סעיף 65(א), או כשהציוד כאמור אינו תקין, בהתאם לתנאים שקבע השר לפי סעיף 65(א), בניגוד להוראות לפי" – במקום "הסעיף האמור", אני מבקשת שייכתב: סעיף 65(א) ו-(א1).
יצחק וקנין: הערות, רבותי?
יצחק וקנין: ה צ ב ע ה בעד – 1 נגד – אין נמנעים – אין פסקה (28) אושרה.
רננה שחר: אדוני, היינו בפסקה (33).
רננה שחר: אני אקרא: "מי שהמריא כלי טיס או הנחיתו בניגוד להוראות סעיף 72;"
יצחק וקנין: האם יש הערות לסעיף (33)?
יצחק וקנין: ה צ ב ע ה בעד – 1 נגד – אין נמנעים – אין פסקה (33) אושרה.
רננה שחר: "פסקה (33א) טייס מפקד שהפר חובה החלה עליו לפי סעיף 73(ג);"
יצחק וקנין: ה צ ב ע ה בעד – 1 נגד – אין נמנעים – אין פסקה (33א) אושרה.
יצחק וקנין: אנחנו עוברים ל- (33ב).
רננה שחר: "אדם בכלי טיס שהפר הוראה שניתנה מאת טייס מפקד או מאת איש צוות מטעמו לפי סעיף 73א, בניגוד להוראות אותו סעיף;"
יצחק וקנין: ה צ ב ע ה בעד – 1 נגד – אין נמנעים – אין פסקה (33ב) אושרה.
רננה שחר: " (34) מי שהפעיל כלי טיס בניגוד להוראת המנהל שניתנה לו לפי סעיף 74;"
יצחק וקנין: ה צ ב ע ה בעד – 1 נגד – אין נמנעים – אין פסקה (34) אושרה.
יצחק וקנין: אנחנו עוברים ל-(36).
רננה שחר: "בעל רישיון הדרכה להפעלת כלי רחיפה שהפר תנאי מתנאי רישיונו, בניגוד להוראות סעיף 80ב(א) או הפר חובה, תנאי או הגבלה החלים עליו לפי סעיף 80ב(ג);"
יצחק וקנין: האם יש הערות ל-(36)?